INTERPRETACION DE UN PASAJE DE LA ILfADA 
495 
sit. In hoc primo Iliadis exemplo regum discordiam paucis 
narratam fuissc consentaneum est. Licet autem conicere proxi- 
mum fuisse id, quod nostra Iliade negligitur, quamquam 
necessarium est, cum versibus IX 352-55 (cf. V 787-791 et 
XIII 105- 107) Troiani, dum Achillis armis contenderet, intra 
muros urbis se continuisse et turn demum exercitum in aciem 
deduxisse dicantur. Deinde Troiani victoriam adipiscuntur et 
proelii locum occupant, cf. libri VIII ultimam partem et libri 
IX initium et XVIII 446 sqq. Agamemno autem post cladem 
acceptam fugam meditatur, cf. IX 9 sqq. et XIV 27 sqq. et II 
109 sqq. Quod cum dissuaserint Graecorum duces, in animum 
inducit, ut cum Achille in gratiam redeat, cf IX 89 sqq. et XIX 
76 sqq. et II 369 sqq. Turn legati mittuntur, quibus Phoenicem 
adiecit diasceuasta, quamquam apparet archctypi poetam narra- 
visse hunc inter Achillis comites fuisse. Sed Achilles illos repel- 
lit. Quod qua de causa ita finxcrit vetcris Iliadis poeta facile 
visu est, nam Patrocli mortem operi suo inserere voluit. Atqui 
in libris XI et XVI reperiuntur versus, quibus ilia legatio ne- 
gligitur, XI 609, 610 XVI 71-73 Itaque conicio ilium Diome- 
dis cantorem, qui composuisset earn Patrocleam, cuius princi- 
pium est liber XI, legationem post Patrocli mortem fieri 
voluisse, in vetcrc autem Iliade duas legationes, alteram, quae 
libro IX exprimerctur, ante mortem Patrocli, alteram, quae 
libro XIX contineretur, post illam narratas fuisse; cf XVI 61 
63, quibus versibus ad IX 650-655 respicitur. Praeterea aliud 
discrimen intercedit inter Patrocleam veteris Iliadis et earn, 
quae a libro XI initium capit, a Diomedis cantore conditam. Ete- 
nim cum luno narretur Solem invitum, ut occidcret, sube- 
gisse, XVIII 240, suspicari licet antiquiorem poetam rettulisse 
Hectorem eodem die interfectum esse, quo die Patroclus vita 
excessisset. Quae coniectura versibus VIII 473-476 confirma- 
tur, quibus apparet in veteris Iliadis contextu Flectorem in 
pugna super Patrocli corpore commissa interfectum esse; cf. 
praeterea quae Theodorus Bergk in Hist Litt. Gr. I p. 630 de 
XIX 69 disputavit (i). Hacc vetere Iliade narrabantur; alia fere- 
(i) Cf Lachmann, Betrachtungen iiber Homers Bias, 3 aufl., p. 35. 
